**Joachim Blichfeld** (s. 17. heinäkuuta 1998 Frederikshavn, Tanska) on tanskalainen jääkiekkoilija, joka pelaa SHL-joukkue Växjö Lakers HC:ssa. Hän on pelipaikaltaan oikea laitahyökkääjä. Blichfeld laukoo oikealta.

Ura
---

### Seuraura

Blichfeld on Frederikshavn IK:n kasvatti. Hän jakoi kaudella 2013–2014 Tanskan A-nuorten sarjan maalipörssin voiton 24 osumallaan Odense IK:n Daniel Lundvald Nielsenin kanssa. Vain 15-vuotiaas Blichfeld debytoi samalla kaudella myös Frederikshavnin miesten kakkosjoukkueessa Tanskan I-divisioonassa. Kaudeksi 2014–2015 hän siirtyi Ruotsiin Malmö Redhawksin J18-junioreihin. Blichfeld oli J18 Elitissä joukkueen paras pistemies ja maalintekijä tehoilla 11+5=16, kuten myös J18 Allsvenskanissa tehoilla 9+10=19, jolloin hän voitti myös Redhawksin sisäisen syöttöpörssin. Blichfeld pelasi kauden aikana myös kaksi sekä runkosarja- että playoff-ottelua seuran J20-junioreissa.

QMJHL-joukkue Halifax Mooseheads varasi Blichfeldin 79. pelaajana CHL:n varaustilaisuudessa 2015. Hän päätti kuitenkin jatkaa kaudella 2015–2016 pelejään Malmö Redhawksin organisaatiossa. Blichfeld pelasi kautensa suurimmaksi osaksi seuran J20-junioreissa, joiden toiseksi paras maalintekijä ja kolmanneksi paras pistemies hän oli tehoilla 15+13=28. Blichfeld vahvisti kauden aikana myös Redhawksin J18-junioreissa, joiden paras pistemies ja maalintekijä hän oli pudotuspeleissä tehoilla 5+3=8. Blichfeld voitti kauden päätteeksi J18 Allsvenskanin pronssia.

San Jose Sharks varasi Blichfeldin seitsemännellä kierroksella 210. pelaajana NHL:n varaustilaisuudessa 2016. Samana kesänä hänet varattiin uudelleen CHL:ään, tällä kertaa WHL-joukkue Portland Winterhawksin toimesta 85. pelaajana. Blichfeld siirtyi joukkueeseen kaudeksi 2016–2017. Hän oli 28 osumallaan Winterhawksin kolmanneksi paras maalintekijä.

Joulukuussa 2017 Blichfeld teki kolmivuotisen NHL-tulokassopimuksen San Jose Sharksin kanssa. Hän jatkoi kaudella 2017–2018 kuitenkin vielä Portland Winterhawksin WHL-joukkueessa, jossa Blichfeld teki runkosarjassa 56 ottelussa piste per peli -tahdilla tehot 24+32=56. WHL-kauden jälkeen, huhtikuussa 2018 hän siirtyi loppukevääksi AHL-joukkue San Jose Barracudan vahvuuteen, jossa Blichfeld pelasi kaksi playoff-ottelua ilman tehopisteitä. Kesällä 2018 hän harjoitteli Suomessa luisteluvalmentaja Juha Jokiharjun opissa. Juha on Blichfeldin joukkuetoverina Winterhawksissa pelanneen Henri Jokiharjun isä. 

Blichfeld palasi kaudeksi 2018–2019 yli-ikäisenä Winterhawksiin, jonka varakapteeniksi hän nousi. Blichfeld voitti koko WHL:n pistepörssin tehoilla 53+61=114 ja hänet palkittiin Bob Clarke Trophylla. Hänestä tuli kaikkien aikojen neljäs palkinnon voittanut eurooppalaispelaaja Serhi Varlamovin (1998), Pavel Brendlin (1999) ja Oliver Bjorkstrandin (2015) jälkeen. Blichfeld jakoi myös liigan maalipörssin voiton Moose Jaw Warriorsin Tristan Langanin kanssa. Hänet palkittiin kauden päätteeksi koko WHL:n vuoden pelaajana Four Broncos Memorial Trophylla. Blichfeldista tuli kaikkien aikojen kolmas palkinnon voittanut eurooppalaispelaaja Serhi Varlamovin (1998) ja Oliver Bjorkstrandin (2015) jälkeen. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.

Syksyn 2019 harjoitusleirin päätteeksi San Jose Sharks lähetti Blichfeldin AHL-joukkue San Jose Barracudaan, jossa hän pelasi suurimman osan kaudesta 2019–2020 tehden 44 runkosarjaottelussa tehot 16+16=32, joilla Blichfeld oli joukkueen toiseksi paras maalintekijä ja kolmanneksi paras pistemies. Hän pelasi kauden aikana myös AHL:n tähdistöottelussa. Blichfeld kutsuttiin ensimmäisen kerran Sharksin NHL-vahvuuteen joulukuussa. Hän teki NHL-debyyttinsä 12. joulukuuta 2019 New York Rangersia vastaan. Blichfeld sai ottelussa jääaikaa 11.14 minuuttia ja hän keräsi teholukeman –1. Blichfeld pelasi kauden aikana NHL:ssä kolme runkosarjaottelua ilman tehopisteitä.

Lokakuussa 2020 San Jose Sharks lainasi Blichfeldin toistaiseksi voimassa olevalla sopimuksella kotimaansa pääsarjan Metal Ligaenin Frederikshavn White Hawksiin. Hän pelasi siellä kaudella 2020–2021 12 ottelua tehopistein 5+7=12, kunnes Blichfeld palasi Pohjois-Amerikkaan. Tammikuun 2021 harjoitusleirin päätteeksi Sharks lähetti hänet San Jose Barracudan AHL-joukkueeseen.

Heinäkuussa 2021 Blichfeld solmi vuoden jatkosopimuksen Sharksin kanssa.

### Maajoukkueura

Blichfeld pelasi alle 20-vuotiaiden MM-kilpailuissa vuosina 2017 ja 2018, joista ensimmäisessä turnauksessa hän oli tehoilla 3+1=4 Tanskan paras maalintekijä ja jakoi joukkueen sisäisen pistepörssin voiton Nikolaj Kragin kanssa. Vuoden 2018 turnauksessa Blichfeld oli joukkueen paras maalintekijä kolmella osumallaan. Valmennus valitsi hänet Tanskan turnauksen yhdeksi kolmesta parhaasta pelaajasta. Blichfeld valittiin myös Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Blichfeld pelasi myös alle 18-vuotiaiden MM-kilpailuissa vuonna 2016, jolloin hän oli tehoilla 4+2=6 Tanskan paras maalintekijä ja jakoi joukkueen sisäisen pistepörssin voiton Nikolaj Kragin kanssa. Blichfeld pelasi myös IA-divisioonan MM-kilpailuissa vuonna 2015, jolloin hän voitti kultaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Frederikshavn IK | Tanska I | 13 | 4 | 4 | 8 | 2 | – | – | – | – | – |
| 2014–2015 | Malmö Redhawks | SuperElit | 2 | 0 | 0 | 0 | 0 | 2 | 0 | 0 | 0 | 2 |  |  |  |  |  |  | U18d1 A | 4 | 0 | 0 | 0 | 0 |
| 2015–2016 | Malmö Redhawks | SuperElit | 45 | 15 | 13 | 28 | 10 | 3 | 2 | 0 | 2 | 0 |  |  |  |  |  |  | U18 | 7 | 4 | 2 | 6 | 2 |
| 2016–2017 | Portland Winterhawks | WHL | 63 | 28 | 30 | 58 | 34 | 11 | 5 | 5 | 10 | 8 |  |  |  |  |  |  | JMM | 5 | 3 | 1 | 4 | 0 |
| 2017–2018 | Portland Winterhawks | WHL | 56 | 24 | 32 | 56 | 51 | 12 | 3 | 6 | 9 | 10 |  |  |  |  |  |  | JMM | 6 | 3 | 3 | 6 | 4 |
|  | San Jose Barracuda | AHL | – | – | – | – | – | 2 | 0 | 0 | 0 | 0 |
| 2018–2019 | Portland Winterhawks | WHL | 68 | 53 | 61 | 114 | 70 | 5 | 2 | 2 | 4 | 0 | Ykköstähdistö |
| 2019–2020 | San Jose Sharks | NHL | 3 | 0 | 0 | 0 | 2 | – | – | – | – | – |
|  | San Jose Barracuda | AHL | 44 | 16 | 16 | 32 | 26 | – | – | – | – | – |
| 2020–2021 | Frederikshavn White Hawks | Tanska | 12 | 5 | 7 | 12 | – | – | – | – | – | – |
|  | San Jose Barracuda | AHL | 25 | 12 | 10 | 22 | 6 | – | – | – | – | – |
|  | San Jose Sharks | NHL | 5 | 1 | 0 | 1 | 12 | – | – | – | – | – |
| 2021–2022 | San Jose Barracuda | AHL | 61 | 24 | 21 | 45 | 18 | – | – | – | – | – |  |  |  |  |  |  | OQ | 3 | 2 | 1 | 3 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 5 | 1 | 6 | 0 |
| 4 kautta | yhteensä | AHL | 130 | 52 | 47 | 99 | 50 | 2 | 0 | 0 | 0 | 0 |
| 2 kautta | yhteensä | NHL | 8 | 1 | 0 | 1 | 14 | – | – | – | – | – |

Lähteet
-------

* Joachim Blichfeld The Internet Hockey Databasessa (englanniksi)
* Joachim Blichfeld Eurohockey-sivustolla (englanniksi)
* Joachim Blichfeld *Elite Prospects*. Everysport Media Group AB.  (englanniksi)

### Viitteet

1. ↑  Joachim Blichfeld The Internet Hockey Databasessa (englanniksi)
2. 1 2 3 4 5 6 7 8 9 10  Joachim Blichfeld *Elite Prospects*. Everysport Media Group AB.  (englanniksi)
3. ↑  Elite Prospects - Denmark U20 Stats 2013-2014 *eliteprospects.com*. Everysport Media Group. Viitattu 28.10.2020. (englanniksi)
4. ↑  Elite Prospects - Malmö Redhawks J18 *eliteprospects.com*. Everysport Media Group. Viitattu 28.10.2020. (englanniksi)
5. ↑  Elite Prospects - Malmö Redhawks J20 *eliteprospects.com*. Everysport Media Group. Viitattu 28.10.2020. (englanniksi)
6. ↑  Elite Prospects - Malmö Redhawks J18 *eliteprospects.com*. Everysport Media Group. Viitattu 28.10.2020. (englanniksi)
7. ↑  Hawks Sign Jokiharju, Blichfeld *winterhawks.com*.  12.7.2017. Portland Winterhawks. Viitattu 29.12.2017. (englanniksi)
8. ↑  Elite Prospects - Portland Winterhawks *eliteprospects.com*. Everysport Media Group. Viitattu 28.10.2020. (englanniksi)
9. ↑  Sharks Sign Forward Joachim Blichfeld *nhl.com/sharks*.  28.12.2017. SAN JOSE, CA:  San Jose Sharks. Viitattu 29.12.2017. (englanniksi)
10. ↑  Winterhawks AHL Update *winterhawks.com*.  26.4.2018. Portland Winterhawks. Viitattu 28.10.2020. (englanniksi)
11. ↑  Ruissalo, Pekka: Näin kertoo luisteluvalmentaja filosofiastaan: "Jos ammattikiekkoilija haluaa huipulle, olen aina mukana" *tamperelainen.fi*.  23.3.2019. Keskisuomalainen Oyj. Viitattu 28.10.2020.
12. ↑  Elite Prospects - Award - WHL Most Points (Bobby Clarke Trophy) *eliteprospects.com*. Everysport Media Group. Viitattu 28.10.2020. (englanniksi)
13. ↑  Elite Prospects - WHL Stats 2018-2019 *eliteprospects.com*. Everysport Media Group. Viitattu 28.10.2020. (englanniksi)
14. ↑  Elite Prospects - Award - WHL Player of the Year (Four Broncos Trophy) *eliteprospects.com*. Everysport Media Group. Viitattu 28.10.2020. (englanniksi)
15. ↑  Elite Prospects - San Jose Barracuda *eliteprospects.com*. Everysport Media Group. Viitattu 28.10.2020. (englanniksi)
16. ↑  Sharks Recall Forward Joachim Blichfeld from San Jose Barracuda *nhl.com/sharks*.  12.12.2019. SAN JOSE, CA:  San Jose Sharks. Viitattu 28.10.2020. (englanniksi)
17. ↑  New York Rangers - San Jose Sharks - December 12th, 2019 *NHL.com*.  12.12.2019. National Hockey League. Viitattu 28.10.2020. (englanniksi)
18. ↑  Saastamoinen, Lauri: Kova vahvistus: San Jose Sharks lähettää NHL-hyökkääjän Euroopan kaukaloihin! *nhlsuomi.com*.  27.10.2020. Nordic Sport Media. Viitattu 28.10.2020.
19. ↑  Sharks Reduce Training Camp Roster By Seven Players *nhl.com/sharks*.  12.1.2021. SAN JOSE, CA:  San Jose Sharks. Viitattu 12.1.2021. (englanniksi)
20. ↑
21. ↑  Elite Prospects - Denmark U20 *eliteprospects.com*. Everysport Media Group. Viitattu 28.10.2020. (englanniksi)
22. ↑  Elite Prospects - Denmark U20 *eliteprospects.com*. Everysport Media Group. Viitattu 28.10.2020. (englanniksi)
23. ↑  BEST PLAYERS OF EACH TEAM SELECTED BY COACHES (pdf) *reports.iihf.hockey*.  4.1.2018. IIHF.  Arkistoitu 5.1.2018. Viitattu 4.1.2018. (englanniksi)
24. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  2.1.2018. IIHF.  Arkistoitu 5.1.2018. Viitattu 4.1.2018. (englanniksi)
25. ↑  Elite Prospects - Denmark U18 *eliteprospects.com*. Everysport Media Group. Viitattu 28.10.2020. (englanniksi)